open-index/open-wikipedia-markdown huggingface dataset:
ורשאץ

**ורשאץ** (בסרבית קירילית: **Вршац**) היא עיר בצפון-מזרח סרביה. העיר נמצאת במחוז באנאט דרומי, בפרובינציה האוטונומית וויבודינה, וב-2011 עמדה אוכלוסייתה כולל בפרוורים על 57,369 נפש. העיר שוכנת 85 קילומטרים מזרחית מהבירה בלגרד.

## אוכלוסייה
כמות האוכלוסייה לפי שנים:
* 1838: 18,481
* 1900: 24,770
* 1931: 29,411
* 1948: 23,038
* 1953: 26,110
* 1981: 37,513
* 2002: 36,623

## ספורט
בעיר קיימת קבוצת כדורסל, המופארם ורשאץ המתמודדת בליגה הבכירה.

## ערים תאומות
* 
* 

## הקהילה היהודית
תיועד לנוכחות יהודים בוורשאץ קיים מ-1766. קהילה יהודית אשכנזית מאורגנת נוסדה במחצית השנייה של המאה ה-18. ב-1828 הוקם בית הכנסת של הקהילה ומ-1850 קיימות רשומות מישיבות הקהילה. ב-1852 הוקם בית הקהילה ובו שכנו משרדיה.. בוורשאץ פעל תלמוד תורה עד 1871. במהלך התקופה האוסטרו-הונגרית חל בוורשאץ פיתוח כלכלי שהוביל לעלייה במספר תושביה ובכלל זה בני הקהילה היהודית. בשלהי המאה ה-19, הוקם בית עלמין יהודי. כלכלת בני הקהילה נסמכה על מסחר ומיעוטם היות תעשיינים ובעלי מקצועות חופשיים. לאחר מלחמת העולם הראשונה והקמת ממלכת יוגוסלביה, פקד את הממלכה משבר כלכלי חריף שהוביל להגירה פנימית ליישובים גדולים ומבוססים יותר, ותהליך זה לא פסח על בני הקהילה היהודית. במהלך השואה נרצחו מרבית בני הקהילה והיא לא שוקמה. ב-1966 נהרס מבנה בית הכנסת על ידי השלטונות היוגוסלביים. ב-1969 הועתק בית העלמין היהודי למיקום חדש.



Colors=
 id:lightgrey value:gray(0.9)
 id:darkgrey value:gray(0.8)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize = width:400 height:300
PlotArea = left:50 bottom:50 top:30 right:30
DateFormat = x.y
Period = from:0 till:1000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:darkgrey increment:100 start:0
BackgroundColors = canvas:sfondo

BarData=
 bar:1792 text:1792
 bar:1802 text:1802
 bar:1869 text:1869
 bar:1900 text:1900
 bar:1921 text:1921
 bar:1931 text:1931
 bar:1940 text:1940
 bar:1968 text:1968
PlotData=
 color:barra width:22 align:left
 bar:1792 from: 0 till:45
 bar:1802 from: 0 till:52
 bar:1869 from: 0 till:756
 bar:1900 from: 0 till:878
 bar:1921 from: 0 till:567
 bar:1931 from: 0 till:404
 bar:1940 from: 0 till:236
 bar:1968 from: 0 till:7
PlotData=
 bar:1792 at:45 fontsize:XS text: 45 shift:(-6,5)
 bar:1802 at:52 fontsize:XS text: 52 shift:(-6,5)
 bar:1869 at:756 fontsize:XS text: 756 shift:(-8,5)
 bar:1900 at:878 fontsize:XS text: 878 shift:(-8,5)
 bar:1921 at:567 fontsize:XS text: 567 shift:(-10,5)
 bar:1931 at:404 fontsize:XS text: 404 shift:(-8,5)
 bar:1940 at:236 fontsize:XS text: 236 shift:(-8,5)
 bar:1968 at:7 fontsize:XS text: 7 shift:(-6,5)
TextData=
 fontsize:M pos:(150,20)
 text:(1968 - 1792) ץאשרו ידוהי תייסולכוא




**תמונות מהעיר**

תמונה:Preuređeni Ruski parkić.jpg|מדרחוב בעיר
תמונה:Vršac, pohled na hotel Srbija.jpg|מלון "סרביה" בעיר
תמונה:Vrsac-Main Serbian Orthodox Church.jpg|הקתדרלה האורתודוקסית הסרבית "סנט ניקולס"
תמונה:Biserica Romana.JPG|הכנסייה הרומנית-אורתודוקסית
תמונה:Varset Scoala.jpg|תיכון "אולגה פטרוב רדיסיץ'"
תמונה:Upravna zgrada Swissliona.jpg|בית חברת סוויסליאון



## קישורים חיצוניים

* 
* 
* רשימת נרצחים בשואה מהעיר ורשאץ, במאגר המידע של יד ושם 
* 

## הערות שוליים

קטגוריה:סרביה: ערים
ורשאץ
אלרגיה לחלב

**אלרגיה לחלב** היא סוג של אלרגיה למזון שבה מתקיימת תגובה חיסונית לאחד או יותר מחלבוני חלב שמקורו בבעל חיים כלשהו. 

השכיחות המדווחת בספרות, בקרב פעוטות ותינוקות נעה בין 2% לבין 5% וחולפת לרוב עד גיל 5 שנים. על פי מחקר שנערך בישראל, שכיחות האלרגיה מסוג lgE לחלב בקרב תינוקות, היא 2-3%. שיעור התינוקות המאובחנים כסובלים מאלרגיה לחלב גבוה מהשיעור האמיתי. הטיפול באנשים אלרגיים לחלב היא הימנעות מוחלטת מחלב ומוצריו, וכן ממזונות המכילים חלבוני חלב.

## תסמינים
התסמינים העיקריים לאלרגיה לחלב הם פריחה בעור, סרפדת, הקאות, שלשול ועצירות. 

הופעת התסמינים עלולה להתרחש בין דקות ספורות לאחר החשיפה לחלבונים לבין מספר שעות לאחר מכן. בחלק מהמקרים הופעת התסמינים תתרחש אף מספר ימים לאחר החשיפה לחלבונים.

## נתונים על מקרים בישראל
בשנים 2011-2004 תועדו בישראל שלושה מקרי מוות של ילדים חולי אסתמה אלרגיים לחלבון חלב, כתוצאה מחשיפה למיליגרמים של חלבון חלב בתוך מזון שסומן פרווה.

ב-2019 דיווח מגן דוד אדום על 865 ילדים ובני נוער בישראל שפונו לבתי חולים כתוצאה מתגובה אלרגית, כש-290 מהם סבלו מתגובה אנפילקטית קשה - הגורמת לסכנת חיים מידית. ב-2020 דווח על 592 ילדים ובני נוער בישראל שפונו לבתי החולים עם תגובות אלרגיה כש-230 מהם סבלו מתגובה אנפילקטית  לגבי כלל האוכלוסייה לא קיימים נתונים.

## הבדלים מול רגישות ללקטוז
אלרגיה לחלב היא אלרגיה לחלבונים שבחלב, כלומר תגובה חיסונית שלילית לחלבונים בחלב בעוד שאי-סבילות ללקטוז היא תסמונת קלינית המאופיינת בחוסר היכולת לעכל לקטוז בצורה מיטבית.

## סטטיסטיקה
אלרגיה לחלב היא האלרגיה למזון השכיחה ביותר בקרב התינוקות. אלרגיה לחלב קיימת בקרב 2% ל-3% מהתינוקות במדינות המפותחות בעולם, בעוד שאצל 85-90% מתוכם האלרגיה לחלב חולפת עד גיל 3.

## ראו גם
* אלרגיה
* אנפילקסיס

## לקריאה נוספת
* ליאת נחשון, יצחק כץ, "חשיבות "עצמות חלב" ל"עצמות בינה" : חלב פרה ובריאות העצם - לקחים מהלוקים באלרגיה לחלב", הרפואה, מרץ 2016, אדר א'-אדר ב' תשע"ו, כרך 155, חוברת 3, עמוד 163-166.

## קישורים חיצוניים

* מדריך מעשי לאכילת מזון ללא קזאין 
* תסמיני אלרגיה לחלב  
* מהי אלרגיה לחלב מאתר פרופ' זאב הנדזל (בעברית)
* 

## הערות שוליים

חלב
קטגוריה:חלב
רביעיית קליבלנד

**רביעיית קליבלנד** (אנגלית: Cleveland Quartet) הייתה אחת מרביעיות המיתרים המובילות בעולם במשך למעלה משני עשורים. בשנת 1969 ייסדו אותה הכנרים דונלד ויילרשטיין ופיטר סאלאף, הצ'לן פול כץ והוויולנית מרתה סטרונגין כץ, במכון קליבלנד למוזיקה. הרביעייה התפרקה בשנת 1995 לאחר 26 שנות פעילות.

פול כץ, מרתה סטרונגין כץ ודונלד ויילדרשטיין נמנים משנת 2007 עם סגל המרצים בקונסרבטוריון למוזיקה של ניו אינגלנד; פיטר סאלאף חבר בסגל המורים של מכון קליבלנד למוזיקה.

ילדיו של דונלד ויילרשטיין הם, הצ'לנית אליסה ויילרשטיין והמנצח והכנר ג'ושוע ויילרשטיין.

## חברי הרביעייה
* ויליאם פרוסיל, כינור
* פיטר סאלאף, כינור
* ג'יימס דאנהם, ויולה
* פול כץ, צ'לו

### חברים בעבר
* דונלד ויילרשטיין, כינור (1969 - 1988)
* פיטר סאלאף, ויולה (1969 - 1980)
* מרתה סטרונגין כץ, ויולה (1969 - 1980)
* עתר ארד, ויולה (1980 - 1987) 

## קישורים חיצוניים
* 

קליבלנד
איגרת רשות

בהלכה, **איגרת רשות** היא בעיקרה מכתב חולין אישי.

מספר שיטות נאמרו בעניין מהי "איגרת רשות":
***איגרת שאילת שלום**- אדם כותב איגרת לחברו ובה שואל לשלום חברו.
***איגרת צווי השלטון** - איגרת שבה מתפרסם צו השלטון. 
***איגרת מינוי** הניתנת לאיש שהוסמך להיות דיין. ניתנת על ידי בית הדין הרבני הגדול.

## מבחינה הלכתית
בתלמוד ישנו דיון האם מותר לקרוא באיגרת רשות בשבת, והאם מותר לכתוב איגרת כעין זו בחול המועד. להלכה נפסק שמותר לכתוב איגרת רשות בחול המועד. הראשונים נתנו כמה טעמים להיתר הכתיבה. לדעת הרמב"ם הוא משום שאין אדם מדקדק בתיקון הכתיבה והיא נחשבת כמעשה הדיוט

## קישורים חיצוניים
*

## הערות שוליים

קטגוריה:כתיבה
קטגוריה:סוגי מכתבים
מקש Fn

ממוזער|מקש ה-Fn במקלדת
**Fn**  () הוא מקש במקלדות מחשבים בעלי פריסת מקשים קומפקטית (בדרך-כלל לפטופים ונטבוקים).

המקש מהווה מקש קיצור לשליטה במולטימדיה. יכולות מקש ה-FN כוללות בדרך כלל חיבור המחשב למסך חיצוני, שינוי התאורה ועוצמת הקול, הרצת קובצי מולטימדיה קדימה ואחורה, מתן אפשרות לשימוש ברשת אלחוטית, וכדומה.

שם המקש הוא קיצור של המילה האנגלית Function - פונקציה.

## קישורים חיצוניים

קטגוריה:מקשים
אנליזה מישל

200px|ממוזער|שמאל|קברה
**אנליזה מישל** (בגרמנית: **Anneliese Michel**; 21 בספטמבר 1952 - 1 ביולי 1976) הייתה נערה גרמנייה קתולית שלקתה בנפשה, ונטען כי סבלה משדים שהוריה ושני כמרים ניסו לגרש מתוכה. הפרעתה הנפשית החמירה עם השנים, והיא מתה בגיל 23. בתחילת המאה ה-21 הופקו 3 סרטי אימה שהתבססו על סיפורה.

## ביוגרפיה ומחלה
מישל הייתה גרמנייה דתייה ילידת לייבלפינג (Leiblfing) , בחבל הארץ בוואריה שבגרמניה. כמאמינים רבים שהשתייכו לכנסייה הקתולית, האמינה בכל מאודה בסקרמנטים הקתוליים.

כילדה אהבה מוזיקה ולמדה בבית ספר מיוחד לאקורדיון. אנליזה הושפעה רבות מבחינה דתית והרבתה להגיע להתפלל בכנסייה הסמוכה לביתה. היא תוארה על ידי סביבתה כילדה נוחה וידידותית, אבל גם רצינית ומופנמת. בספטמבר 1968, כשהייתה בת 16 טענה שהחלה לראות פרצופים ולשמוע קולות מפחידים. שנה לאחר מכן חלתה במחלת ריאות ושחפת ונאלצה לשהות בבית הבראה כ-6 חודשים. לאחר שחרורה מבית ההבראה החלה להשמיע קולות חסרי פשר ומאחר שמצבה לא השתפר נאלצה להחסיר הרבה ימי לימודים ולהישאר בבית ימים שלמים, דבר שגרם לה לדיכאון. באביב 1973 החלה לדפוק את ראשה בארון, ברצפה ובתקרה. הוריה החליטו להזמין מגרשי שדים, ואחרי התלבטויות אישרה הכנסייה המקומית לשלוח 2 מגרשי שדים לביתה של אנליזה. טקס גירוש השדים הראשון בוצע ב-3 באוגוסט 1975. הטקס גרם להרזיה ולהחמרה במצבה הנפשי. אנליזה החלה לסבול מבעיות שינה, אכלה חרקים, שתתה את השתן שלה ונגסה בקיר (מה שגרם לאובדן שן). ב-3 במרץ 1976 החל מצבה להחמיר. היא טענה שקולות אסרו עליה להמשיך לאכול והגיעה למצב של תת-תזונה. מאפריל באותה שנה רותקה למיטתה ולא יצאה מהבית.

## מותה
אנליזה מישל עברה 67 טקסי גירוש שדים. האחרון שבהם בוצע ב-30 ביוני 1976. אנליזה מישל מתה יום לאחר מכן, ב-1 ביולי 1976, בביתה החדש שבעיירה קלינגנברג (Klingenberg am Main) . דו"ח המוות קבע לאחר כמה שעות שסיבות המוות היו תת-תזונה והתייבשות ומשקלה היה 30 ק"ג. 

## משפט ומאסר
לאחר מותה, הורשעו הוריה ושני הכמרים בהרג רשלני, שנבע מאי-המשך טיפול רפואי פסיכיאטרי. במשפטים שגררו תשומת לב תקשורתית בגרמניה ובעולם כולו נדונו 2 הכמרים למאסר בן 4 חודשים. הוריה יצאו זכאים כי נטען שסבלו ואבלו מספיק על מותה.

## סרטים שהתבססו על סיפורה
בשנת 2005 הופק הסרט האמריקאי "גירוש השדים של אמילי רוז", המתבסס על סיפורה של אנליזה מישל. כמו כן התבסס על סיפורה הסרט הגרמני "רקוויאם" משנת 2006. ב-2015 הופק סרט המשך ל"גירוש השדים של אמילי רוז", הנקרא "גירוש השדים של מולי".

## קישורים חיצוניים

* 

קטגוריה:מתמודדים עם מגבלה נפשית: גרמנים
קטגוריה:קורבנות פשע בגרמניה
קטגוריה:גרמניות שנולדו ב-1952
קטגוריה:גרמנים שנולדו ב-1952
קטגוריה:גרמניות שנפטרו ב-1976
קטגוריה:גרמנים שנפטרו ב-1976
השריר מצדיד הבוהן

**השריר מצדיד הבוהן** (TA: Musculus abductor hallucis) הוא אחד משרירי כף הרגל. הוא ממוקם בשכבה השטחית של שרירי החלק התחתון של כף הרגל, לאורך החלק התיכון של כף הרגל. כיווץ השריר בצורה מבודדת מכופף את הבוהן הראשונה וכן מרחיק אותה הצידה לכיוון תיכון. כחלק מקבוצת שרירי השכבה השטחית של כף הרגל, השריר תומך בקשתות כף הרגל ומשמר את צורתן, בעיקר את הקשת האורכית התיכונה.

## תיאור
תחילתו של השריר מצדיד הבוהן בגבשושית התיכונה של גבשוש העקב של עצם העקב, בחבק הכופפים (Retinaculum musculorum flexorum pedis) ובאלל כף הרגל (Aponeurosis plantaris). חלקו המרוחק של השריר נאחז בצד התיכון של בסיס הגליל המקורב של הבוהן הראשונה.

## עצבוב
השריר מצדיד הבוהן מעוצבב על ידי שורשי העצב השני והשלישי של העצה (S2, S3) דרך עצב כף הרגל התיכון (Nervus plantaris medialis), ענף של עצב השוקה (Nervus tibialis)

## קישורים חיצוניים

קטגוריה:שרירי הגפיים התחתונות
קטגוריה:שרירי כף הרגל
חג שמח עם שרק

**חג שמח עם שרק** (באנגלית: **Shrek the Halls**) הוא סרט טלוויזיה קצר משנת 2007, שיצא מספר חודשים לאחר סרט הקולנוע השלישי בסדרה, ומהווה מעין סרט המשך שלו. הסרט, באורך 21 דקות, שודר ברשת ABC כ"ספיישל" לקראת חג המולד, ובאותה שנה שודר גם בבריטניה. לקראת חג המולד של שנת 2008 הסרט הועלה למכירה ב-iTunes, ולקראת חג המולד של שנת 2009 הוא שודר שוב ברשת ABC. סרט הטלוויזיה דובב על ידי אותם שחקני קולנוע שדיבבו את הדמויות הראשיות בסדרת סרטי "שרק".

## עלילה
חודשים רבים לפני חג המולד, חמור מתחיל להציק לשרק בנוגע להכנות לחג, אך שרק מסביר לו שהוא לא מכיר את החג ולא מתכוון לחגוג כי "עוגים לא חוגגים חגים". בערב לפני החג מגלה שרק כי פיונה, שנולדה כאנושית, דווקא מתרגשת לקראת החג ומצפה לחגוג יחד עם ילדיהם הקטנים, ומבין שהוא יצטרך לאלתר חגיגה. 

שרק משיג עותק של ספר בשם "חג המולד לכפריים", שבו מוסברים מנהגי החג, ומכין את הבית לקראת חגיגה צנועה עם פיונה והילדים. אלא שחמור מגיע לביתם ללא הזמנה יחד עם ילדיו החמורים-דרקונים, ואחריו מגיעים חבריו של שרק - החתול במגפיים, ג'ינג'י, פינוקיו, הזאב, החזירים והעכברים. הם מספרים גרסאות משלהם לסיפור החג, יוצרים כאוס בבית וגורמים לשרק להרגיש לא בנוח, עד שהוא מגרש אותם מהבית.

פיונה יוצאת מהבית כדי להתנצל בפני החברים על התנהגותו של שרק. שרק מתנצל בפני כולם ומסביר שהוא לא מכיר את החג ושהוא ציפה לחגיגה אינטימית עם משפחתו. כולם מתפייסים ושרק מספר את הגרסה שלו לסיפור החג, עם "אוגר קלאוס" - סנטה קלאוס העוג, שרוכב בשמיים ומוסיף לירח אוזני עוג הדומות לאלו של שרק.

## דמויות
* **שרק** (מייק מאיירס): עוג ירוק שרוצה לחגוג את חג המולד רק עם משפחתו.
* **חמור** (אדי מרפי): חמור פטפטן שהביא את כל חבריו של שרק לביתו ושרק לא רצה את זה בכלל.
* **פיונה** (קמרון דיאז): אשתו של שרק.

## קישורים חיצוניים
*

* 

קטגוריה:שרק
קטגוריה:סרטי חג המולד
קטגוריה:סרטי טלוויזיה אמריקאיים
קטגוריה:סרטי 2007
קטגוריה:דרימוורקס הנפשה: סרטים
קטגוריה:סרטי אנימציה ממוחשבת
קטגוריה:ABC: תוכניות וסדרות
קטגוריה:חמורים בתרבות
קטגוריה:סרטים על חתולים
קטגוריה:ספיישלים טלוויזיוניים של חג המולד
קטגוריה:ספיישלים טלוויזיוניים אמריקאים של חג המולד
קטגוריה:ספיישלים טלוויזיוניים אמריקאים
קטגוריה:סרטי קרוס-אובר
ולייבו

**ולייבו** (בסרבית קירילית: **Ваљево**) היא עיר במרכז סרביה. העיר משמשת כמרכז המנהלי של מחוז קולובארה, וב-2011 מנתה אוכלוסייתה רבתי 90,301 נפש. העיר מרוחקת 90 קילומטרים דרומית-מערבית מהבירה בלגרד. נהר הקולובארה (יובל של נהר הסאווה) עובר דרך העיר.

## דמוגרפיה
כמות האוכלוסייה לפי שנים:
* 1528: 600
* 1660: 5,200
* 1900: 7,747
* 1948: 15,830
* 1961: 28,461
* 1971: 39,786
* 1981: 50,114
* 2002: 61,035

## ספורט
בעיר קיימת קבוצת כדורסל, מטאלץ ולייבו, המתמודדת בליגה הבכירה.

## ערים תאומות
* .
* .
* .


**תמונות מהעיר**

תמונה:Tešnjar.JPG|העיר העתיקה של ולייבו "טשנייר"
תמונה:Ваљевски музеј ноћу.jpg|המוזיאון של ולייבו
תמונה:Поглед на Ваљево - Valjevo view.JPG|מראה כללי של העיר
תמונה:Desanka Maksimovic PhotoAdamRadosavljevic.jpg|פסל של "דסנקה מקסימוביץ'"
תמונה:Valjevo winter panorama.JPG|נהר ה"קולובארה" ביום מושלג
תמונה:Gradac-Dam.JPG|נהר ה"גראדאץ" הזורם בעיר



## קישורים חיצוניים

* 

קטגוריה:סרביה: ערים
מטאלאץ ולייבו

**מטאלאץ ולייבו** (בסרבית: **КК Металац Ваљево**) היא קבוצת כדורסל סרבית מהעיר ולייבו המתמודדת בליגת העל הסרבית. 

הקבוצה הוקמה בשנת 1948. בעונת 1993/1994 ירדה הקבוצה לליגה השנייה, ובסיום עונת 2007/2008 העפילה חזרה לליגה הבכירה.

במסגרת האירופאית, בעונת 2009/2010 השתתפה הקבוצה בליגה הבלקנית, בו הגיעה הקבוצה עד לשלב רבע הגמר, והפסידה לקבוצת פני אינדוסטריס המקדונית בסיכום שני מפגשים.

הקבוצה מארחת ב**היכל קראלבו**, המכיל 1,500 מקומות. במהלך שנת 2012 החלה עיריית ולייבו להקים היכל ספורט חדיש בקיבולת של 5,000 מקומות ישיבה.

## קישורים חיצוניים

* 
* פרויקט היכל ספורט חדש 

קטגוריה:קבוצות כדורסל סרביות
אשר ברנבלום

**אשר ברנבלום** (23 במרץ 1926 – 13 בפברואר 1995) היה מתאגרף וכדורגלן ישראלי, מוותיקי קבוצת בית"ר ירושלים.

## ביוגרפיה
ברנבלום נולד בירושלים למשפחה דתית בת 10 אחים ואחיות בשכונת מקור ברוך, ובגיל 16 הצטרף לקבוצת האגרוף של אגודת הפועל ירושלים. בצעירותו היה חבר האצ"ל, ובמלחמת העצמאות לחם בשייח' ג'ראח.

בנערותו שיחק בקבוצת מג"ל (מועדון גוגנהיים למשחקים). בשנת 1943, כשקבוצת בית"ר ירושלים חידשה את פעילותה לאחר חמש שנות הפסקה, הצטרף לקבוצה יחד עם עמיתו אהרון חסון. הצטיין בתפקיד קשר ואף שימש כקפטן מספר משחקים. חיזק את בית"ר תל אביב במשחקיה הבינלאומיים, וביחד עם סימון אלפסי השתתף בניצחון בית"ר על היידוק ספליט בשנת 1945. היה שותף לעלייה של הקבוצה לליגה הבכירה בעונת 1953/1954, והמשיך לשחק בה עד שנת 1956. בשלוש עונותיו המתועדות בבית"ר ירושלים שותף ב-46 משחקים, ולאחר מכן שיחק בבית"ר נתניה ובית"ר רמלה.

במקביל עסק ברנבלום באגרוף, השתתף ביותר מ-150 קרבות רשמיים, והיה לאלוף ישראל באגרוף במשקל חצי-בינוני.

לאחר פרישתו ממשחק פעיל אימן את קבוצת הכדורגל של בית"ר תל אביב ואת נבחרת ישראל באגרוף מספר שנים.

היה נשוי לשרה, מורה, ולהם בן ובת. נפטר ב-13 בפברואר 1995 בהוד השרון, והובא למנוחות בבית העלמין נווה הדר בעיר.

## הערות שוליים

קטגוריה:כדורגלנים ארץ-ישראלים
קטגוריה:קשרי כדורגל ישראלים
קטגוריה:כדורגלני בית"ר ירושלים
קטגוריה:כדורגלני בית"ר נתניה
קטגוריה:כדורגלני בית"ר תל אביב
קטגוריה:מתאגרפים ישראלים
קטגוריה:מאמני כדורגל ישראלים
קטגוריה:מאמני בית"ר תל אביב
קטגוריה:לוחמי האצ"ל
קטגוריה:ישראלים במלחמת העצמאות
קטגוריה:אנשי היישוב ילידי הארץ
קטגוריה:ירושלים: כדורגלנים
קטגוריה:אישים הקבורים בהוד השרון
קטגוריה:ישראלים שנולדו ב-1929
קטגוריה:ישראלים שנפטרו ב-1995
הסכם אדמס-אוניס

ממוזער|שמאל|450px|תוצאות חוזה 1819
**הסכם אדמס-אוניס** (באנגלית: **Adams–Onís Treaty**, בספרדית: **Tratado de Adams-Onís**), ידוע גם כ**חוזה 1819**, או **רכישת פלורידה**, היה חוזה שנחתם בין ארצות הברית לאימפריה הספרדית, אשר במסגרתו נמכרה פלורידה לארצות הברית, ושורטט גבול מוסכם בין ארצות הברית למלכות המשנה של ספרד החדשה באזור טקסס, נהר ארקנסו, הנהר האדום ונהר הסבין, דרך הרי הרוקי ומערבה עד לאוקיינוס השקט. החוזה יישב סכסוך גבולות עיקש בין שתי המדינות, והוא נחשב כניצחון הדיפלומטיה האמריקאית, על רקע ההיחלשות של האימפריה הספרדית. בתמורה לשטחים החדשים שקיבלה ארצות הברית, היא שילמה לממשלה הספרדית סכום שהגיע לכ-5,000,000 דולר, והסכימה לוותר על טענתה לשטחים באזור טקסס ונהר הסבין ואזורים אחרים שבשליטה ספרדית תחת התנאים של רכישת לואיזיאנה.

ההסכם הושג בתום משא ומתן בין הנציג האמריקאי, ג'ון קווינסי אדמס, אז מזכיר המדינה ולימים נשיא ארצות הברית, לבין הנציג הדיפלומטי הספרדי לואיס דה אוניס .

## קישורים חיצוניים

* 

קטגוריה:בריתות
קטגוריה:ארצות הברית: רכישות שטחים
קטגוריה:1819 בארצות הברית
אדמס-אוניס
אדמס-אוניס
קטגוריה:גבול ארצות הברית – מקסיקו
קטגוריה:נשיאות ג'יימס מונרו
קטגוריה:יחסי ארצות הברית – ספרד
מרחב פתרונות

באלגברה ליניארית, **מרחב הפתרונות**, **מרחב האפסים** או ה**גרעין** של מטריצה A הוא קבוצת כל הווקטורים שפותרים את המשוואה A\mathbf{x}=\mathbf{0}. כלומר זהו אוסף הפתרונות של מערכת המשוואות הליניאריות ההומוגונית המיוצגת על ידי A. את מרחב הפתרונות מסמנים \mbox{Null}(A). מרחב הפתרונות הוא תת-מרחב וקטורי של המרחב הווקטורי F^n, כאשר F הוא השדה שמעליו מוגדרות המשוואות, ו-n הוא מספר העמודות ב-A (שהוא מספר הנעלמים במערכת המשוואות). זאת משום שסכום פתרונות הוא פתרון, וכפל בסקלר של פתרון הוא פתרון.

אם T היא העתקה ליניארית שמיוצגת על ידי מטריצה A לפי בסיס סדור B של התחום של T, אז \mbox{Null}(A) הוא מרחב וקטורי הקואורדינטות של הגרעין \mbox{Ker}(T) לפי B, ושני המרחבים איזומורפיים.

הממד של \mbox{Null}(A) נקרא ה**אפסיות** של A ומסומן \mbox{nullity}(A). לכל מטריצה A עם n עמודות מתקיים  \mbox{nullity}(A)+\mbox{rank}(A) = n, כאשר \mbox{rank}(A) הוא דרגת A. המשפט המקביל להעתקות הוא \dim \operatorname{Ker} T + \dim \operatorname{Im}\,T = \dim V, כאשר V הוא התחום של T.

לפי הגדרתו מרחב הפתרונות של מטריצה הוא מרחב הווקטורים העצמיים השייכים לערך עצמי 0. אם המטריצה היא מטריצה הפיכה מרחב הפתרונות מתנוון וכולל רק את וקטור האפס. מרחב פתרונות לעולם אינו ריק כי הוא תמיד כולל את וקטור האפס. באופן כללי, המרחב העצמי של ערך עצמי \lambda של מטריצה A הוא \mbox{Null}( A - \lambda I ).

דירוג מטריצות מבוסס על הפעלת פעולות אלמנטריות על מטריצה שמשנות אותה, אך שומרות על מרחב הפתרונות שלה. שיטת הלכסון של גאוס מתבססת על כך לשם פתרון מערכות של משוואות ליניאריות; מביאים את המטריצה שמייצגת את המערכת למצב מדורג קנוני ממנו קל לקרוא את מרחב הפתרונות, שהוא אוסף הפתרונות למערכת.

## דוגמה
נבחן את המטריצה A = \begin{bmatrix}\,\,\,2 & 1 & 1 \\ -1 & 0 & 0\end{bmatrix}. מערכת המשוואות המתאימה היא:
:\begin{alignat}{7}
 2x &&\; + \;&& y &&\; + \;&& z &&\; = \;&& 0 \\
-x &&\;  \;&&  &&\;  \;&&  &&\; = \;&& 0\\
\end{alignat}

שפתרונה (0,t,-t), כאשר t פרמטר הנבחר בחופשיות. על כן מרחב הפתרונות הוא הישר במרחב התלת־ממדי העובר דרך (0,1,-1) והראשית. \mbox{nullity}(A)=1, שכן ישר הוא חד-ממדי.

## מערכת משוואות ליניארית אי-הומוגנית
נתונה מערכת משוואות ליניאריות A\textbf{x} = \textbf{b}. בהינתן שני פתרונות למערכת \mathbf{v}, \mathbf{u}, ההפרש ביניהם מקיים:
:A(\mathbf{v-u}) = A\mathbf{v}-A\mathbf{u} = \textbf{b}-\textbf{b} = \textbf{0}

כלומר  \mathbf{v-u} \in \mbox{Null}(A). באופן דומה אם  \mathbf{v} פתרון של המערכת האי-הומוגנית ו-\mathbf{w} פתרון של המערכת ההומוגנית אז:
:A(\mathbf{v+w}) = A\mathbf{v}+A\mathbf{w} = \textbf{b}+\textbf{0} = \textbf{b}

צירוף שתי העובדות יחדיו מוביל למסקנה שבהינתן פתרון של המערכת A\textbf{x} = \textbf{b}, אז כל פתרון אחר מתקבל ממנו על ידי חיבור פתרון של A\textbf{x} = \textbf{0}. בניסוח אחר, אם \mathbf{p} הוא פתרון כלשהו של A\textbf{x} = \textbf{b}, אז קבוצת הפתרונות של A\textbf{x} = \textbf{b} היא  \mathbf{p} + \mbox{Null}(A) = \{\mathbf{p} + \mathbf{v} : \mathbf{v} \in \mbox{Null}(A)\}. זהו מרחב אפיני.

## קישורים חיצוניים
* 

קטגוריה:מטריצות
קטגוריה:אלגברה ליניארית
עצם הלחי

**עצם הלחי** (TA: Os zygomaticum) היא אחת מעצמות הגולגולת. קיימות שתי עצמות לחי - עצם הלחי הימנית ועצם הלחי השמאלית.

## תיאור
[ממוזער|שמאל|250px|העצמות שמרכיבות את [ארובת העין הימנית. עצם הלחי צבועה בכחול]]
עצם הלחי היא עצם לא רגולרית, המהווה את חלקה העליון של הלחי, ומהווה גורם חשוב בקביעת תווי הפנים. במיקומה יחסית לעצמות הגולגולת האחרות היא תחתונה לעצם המצח, קדמית לעצם הרקה, צידית ללסת העליונה ועליונה ללסת התחתונה. היא מהווה את הרביע הצידי-תחתון של ארובת העין. חלקה האחורי מופרק לעצם הרקה, במפרק פיברוטי שמהווה את "קשת הלחי", מתחתיה עובר שריר המלעס שאחראי לפעולת הנשיכה ומשתתף בלעיסה.

## מפרקים
בחלקה האחורי עצם הלחי מופרקת לעצם הרקה, תוך יצירת קשת הלחי. בחלקה העליון היא מופרקת לעצם המצח ולעצם היתד. בחלקה הפנימי התחתון היא מופרקת אל הלסת העליונה.

## קישורים חיצוניים

* 

לחי
קטגוריה:לחיים
חייט (פירושונים)

קטגוריה:שמות משפחה עבריים
קטגוריה:שמות משפחה לפי עיסוק
חוכמת הבייגלה

**חוכמת הבייגלה** הוא רומן מאת אילן הייטנר שיצא לאור בשנת 1998. על פי הספר הזה, הופק בשנת 2002 הסרט "חוכמת הבייגלה", שאותו ביים והפיק הייטנר.

הייטנר נתקל בקשיים רבים בפרסום הספר, כאשר לא מצא הוצאת ספרים שתהיה מוכנה להוציאו לאור. לבסוף השקיע כספים והדפיס את הספר עצמאית, בעזרת הוצאת הספרים גוונים. רק לאחר שמכר 10,000 עותקים, הסכימה הוצאת הספרים "מודן" להפיץ את הספר.

## עלילה
העלילה מתרחשת בסוף שנות ה-90. הספר מביא את קורותיו ומחשבותיו של גולן, צעיר תל אביבי בסוף שנות ה-20 לחייו, ובפרט את סיפור מערכת היחסים שלו עם בחורה בשם דקלה, אותה הוא מכנה "ברבלה". הספר מתחיל ומסתיים ביום בו נקבר גיא אחיה של דקלה, חייל שנהרג בתאונת אימונים, אך רובו עוסק באירועים שקרו למספר בשנה האחרונה.

## לקריאה נוספת
*תמר לנדאו, **רשימות הווי שטחיות מן התחומים האסורים**, הארץ, מוסף ספרים, גיליון 356 (י"ג בטבת תש"ס, 22 בדצמבר 1999), עמ' 7.

## קישורים חיצוניים

* 

## הערות שוליים

קטגוריה:ספרי 1998
קטגוריה:ספרים בעברית
קטגוריה:ספרים שעובדו לסרטים
קטגוריה:ספרי הוצאת מודן
רקוויאם (סרט 2006)

**רקוויאם** (גרמנית: Requiem) הוא סרט דרמה גרמניה משנת 2006, אודות מיכאלה קלינגר נערה הסובלת מהפרעות נפשיות.
 
הסרט מתבסס על סיפורה האמיתי של אנליזה מישל, נערה גרמניה קתולית שסבלה מבעיות נפשיות, ואשר מצאה את מותה לאחר אין ספור טיפולים פסיכיאטרים וטקסי גירוש שדים אשר נערכו על ידי נציגי הכנסייה הקתולית באזור מגוריה. 
 
סרט זה מציע הסבר רפואי להזיותיה של גיבורת הסרט, אפילפסיה. הדמות הראשית מיכאלה קלינגר האמינה לאורך כל העלילה כי היא רדופת שדים, וכי היא אמורה לצום כדי לכפר על חטאי הכמרים הקתוליים השונים. עם אין ספור טיפולים פסיכיאטריים הגיעו גם טקסי גירוש השדים, טקסים אלה בוצעו לפי בקשת הורי הנערה אשר התייאשו מכל פתרון רפואי, דבר אשר הביא למותה הבלתי נמנע.
 
## קישורים חיצוניים
* 

קטגוריה:סרטי 2006
קטגוריה:סרטי אימה מ-2006
קטגוריה:סרטים גרמניים המבוססים על סיפור אמיתי
קטגוריה:סרטי דרמה גרמניים
גרגורי ספורלדר

**גרגורי ספורלדר** (באנגלית: **Gregory Sporleder**; נולד ב-24 באפריל 1964) הוא שחקן אמריקאי, שמשחק בעיקר אנשי צבא. ספורלדר שיחק בסרטים כמו הפריצה לאלקטרז, בלק הוק דאון ו"איש הרנסאנס". ספורלדר שיחק גם את קלווין נוריס בסדרה של HBO, דם אמיתי.

## קריירה
התפקיד המרכזי הראשון של ספורלדר היה בסרט הרומנטי משנת 1989 "...Say Anything" לצידו של ג'ון קיוזק. בשנת 1994, הוא גילם את "בילי" בקליפ לשיר של שריל קרואו "כל מה שאני רוצה לעשות". ספורלדר שיחק בכמה תפקידי משנה בסרטים כגון ליגה משלהן, "רומן אמיתי" ופרקים במרפי בראון ו-NYPD Blue. לאחר מכן ספורלדר קיבל שני תפקידים גדולים יותר בשני שוברי הקופות מ-1996, בתור קפטן פריי בהפריצה לאלקטרז וב"טוויסטר" בתור וילי. באותה שנה שיחק בסרט הטלוויזיה "אנדרסונוויל" לצד ויליאם ה. מייסי, ושודר ברשת השידור TNT.

ספורלדר בילה את 15 השנים הבאות לאחר סרטים אלו שוב בתפקידי משנה קטנים בסרטים כמו להיות ג'ון מלקוביץ', בלק הוק דאון, ימ"מ יחידת פריצה, בית מלון לכלבים ושוב בן 17. ספורלדר גילם את תפקידו של קלווין נוריס בדם אמיתי, אביו של קריסטל נוריס.

בשנת 2016 השתתף ספורלדר בסרט תיעודי על הצייר ג'ורג' קאלב בינגהאם, בו גילם את בינגהאם בבגרותו.

## חיים אישיים
ספורלדר הוא בוגר בית הספר בתיכון יוניברסל סיטי בסנט לואיס, מיזורי ונבחר כרקדן הטוב ביותר בכיתתו. הוא נשוי למייגן.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1964
אסלינגן אם נקר

**אסלינגן אם נקר** (בגרמנית: **Esslingen am Neckar**) היא עיר במדינת באדן-וירטמברג שבדרום גרמניה. אסלינגן אם נקר היא עיר הבירה של מחוז אסלינגן וכמו כן העיר הגדולה במחוז. העיר ממוקמת על גדות נהר הנקר. העיר מורכבת מ-24 רבעים.

## גאוגרפיה
אסלינגן אם נקר ממוקמת במקום צר של נהר הנקר, דרומית מזרחית לשטוטגרט. שטח אסלינגן אם נקר הוא 46,430 דונם מתוכו 1,193 דונם של יער ו-112 דונם של מקורות מים ו 93 דונם הם כרמים. העיר משתרעת לגובה של 230 מטרים עד 498 מטרים.

## היסטוריה
ממצאים ארכאולוגיים קבעו שהעיר אסלינגן אם נקר מיושבת מאז תקופת האבן החדשה.

במאה הראשונה לספירה אסלינגן הייתה חלק מהאימפריה הרומית.

בשנת 1181, פרידריך הראשון, קיסר האימפריה הרומית הקדושה העניק לעיר את התואר, "עיר קבע" בזכות "ערי הקיסר החופשיות".

בשנת 1246 אסלינגן אם נקר הסתכסכה עם רוזן וירטמברג, אולריך הראשון.

בין השנים 1618 עד 1648 החלה מלחמת שלושים השנים ושנים אלו נחשבות לשנים קשות באסלינגן משום שלאחר קרב נורדלינגן (1634) כ - 1,200 פליטים נהרו לעיר וגרמו רעב עקב מספר התושבים שגדל.

## ראשי העיר
*1833–1803 אברהד פרידריך הונולד
*1833–1848 אברהד קונרד פרידריך הילנד
*1848–1873 אמאנד ארהד מרצטלר
*1873–1877 רוברט פליישהאוור
*1877–1888 פרדריק ניק
*1889 - אוגוסט וייט
*1889–1892 צ'ארלס שאלר
*1892–1929 מקס פון מולברגר
*1929–1930 צ'ארלס מאייר
*1930–1933 אינגו לנג וון לנג
*1933–1945 אלפרד קלייבר
*1945 - אמיל מסקה
*1945–1948 פריץ לנדסברגר
*1948–1966 דיטר רוזר
*1966–1989 אברהד קלפטור
*1998–1990 אולריך באואר
*1998–2021 יורגן זיגר
*2021- מתיאס קלופר

## [[ערים תאומות]]

* 
* 
* 
* 
* 
* 
*  
* 
* 

## קישורים חיצוניים

* 
* אתרה הרשמי של העיר 
* פורטל העיר 
* אתרה הרשמי של אוניברסיטת העיר 
* 
* 

קטגוריה:באדן-וירטמברג: ערים
Maemo

**Maemo** היא פלטפורמת תוכנה שפותחה על ידי נוקיה ולאחר מכן לידי הילדון (Hildon), קרן לסמארטפונים וטאבלטים. הפלטפורמה כוללת מערכת ההפעלה וערכת פיתוח תוכנה.

Maemo מבוססת בעיקר על קוד פתוח, שפותח על ידי "Maemo Devices" בתוך נוקיה בשיתוף עם פרויקטים רבים לקוד פתוח כמו ליבת לינוקס, GNOME ודביאן. Maemo מבוססת על דביאן גנו/לינוקס ושואבת הרבה מהממשק משתמש גרפי, משלד התוכנה ומספריות מפרויקט GNOME. היא משתמשת במנהל החלונות Matchbox ומסגרת המבוססת על Hildon של GTK כממשק משתמש גרפי ומסגרת יישום.

מערכת ההפעלה הזו הייתה בשימוש על הטאבלטים N770, N800 ו-N810 והטלפון החכם N900 של נוקיה.

גרסאות המערכת נכון להיום הם:
* OS2005
* OS2006
* OS2007
* OS2008
* Maemo 5
* Hacker Editions

בספטמבר 2010 הוכרז שמערכת זו תשולב במערכת מיגו שהיא מיזם משותף של נוקיה ואינטל.

## קישורים חיצוניים

* 

קטגוריה:לינוקס
קטגוריה:מערכות הפעלה
משחק מרבה-הרגליים

**משחק מרבה הרגליים** הוא משחק בצורה רחבה בו משחקים שני שחקנים שבוחרים, כל אחד בתורו, האם לפרוש עם הרווח שנצבר או להעביר את ההחלטה לשחקן השני. התשלומים במשחק מוגדרים באופן כזה (כללי המשחק מפורטים בהמשך), שבכל שלב, כל שחקן ירוויח מעט יותר אם יפרוש מן המשחק מאשר אם ימשיך בו. מאידך, אם יש לשני השחקנים סיבה להניח שגם השחקן השני ימשיך לשחק ולא יפרוש – הרווח של שניהם יגדל בטווח הארוך. ניתוח של נקודות שיווי המשקל במשחק בעזרת אינדוקציה לאחור מעלה כי האסטרטגיה הטובה ביותר עבור השחקן שפותח במשחק היא לפרוש בסיבוב הראשון. במידה והמשחק ממשיך האסטרטגיה זהה – בכל שלב עדיף לשחקן שזהו תורו לפרוש.

משחק זה מהווה דוגמה אופיינית לרעיון של שיווי משקל תת-משחקי משוכלל שפותח בשנות ה-60 על ידי ריינהרד זלטן. המשחק הוצג לראשונה על ידי רוברט רוזנטל ב-1981.

על אף התוצאות של ניתוח שיווי המשקל במשחק, תוצאות אמפיריות מראות כי ברוב המקרים אנשים אינם נוטים לפעול על פי האסטרטגיה שתוארה לעיל ומבכרים להמשיך ולשחק ולזכות בסכום גדול יותר. תוצאות אלו משמשות לעיתים קרובות כחיזוק לטענה שהתוצאות של תורת המשחקים כושלות בניסיון לתאר סיטואציות מציאותיות.

באינטרנט המשחק צבר תאוצה והפך לתופעת אינטרנט, כשאנשים מעלים סרטונים קצרים שבהם הם מתחילים עם כמות כסף מסוימת ואז הם מסתובבים ברחוב ושואלים אנשים האם הם רוצים לקחת את כמות הכסף או להכפיל אותה ולתת את ההצעה לאדם אחר.

## הערות שוליים

קטגוריה:תורת המשחקים
שרשבסקי

**שֶרֶשֶבסקי** (בכתיב יידי: שערעשעווסקי; ברוסית: Шерешевский; בפולנית: Szereszewski) הוא שם משפחה יהודי.

קטגוריה:שמות משפחה אשכנזיים
עץ ראש השנה

שמאל|ממוזער|250px|יולקה לנובי גוד
שמאל|ממוזער|250px|יולקה לחג המולד
**יולקה** (ברוסית: **Ёлка**, באוקראינית: **Йо́лка** או **Ялинка**, בבלארוסית: **Ялiнка **או** Ёлка**, בפולנית: **Choinka**) הוא שם המקובל במזרח אירופה לעץ מקושט המוצב בימי החגים לרגל תחילת השנה – נובי גוד או חג המולד – כשלרוב נעשה שימוש בעץ אשוח.

## שימוש
מקובל לזהות את השם עם העצים אורן, אשוח ואשוחית, אבל כל עץ ממשפחת המחטניים יכול לשמש בתפקיד. נהוג לקשט את העץ בבית בקישוטי זכוכית או פלסטיק, ולהציב מתנות מתחת לעץ.

קיימים מספר סוגים לשימוש יולקה בחגים:

* נובי גוד – שימושים תרבותיים, המבוססים על סממני החג בתקופת הכנסייה הפרבוסלאבית.
* חג מולד – שימוש דתי נוצרי ידוע כעץ חג המולד.

#### השימוש במערב
במערב, השימוש בעץ כסמל חגיגי קיים בצורות שונות ובתרבויות שונות. בארצות הברית ובאירופה המערבית, נהוג להשתמש בעץ אשוח או אורן כחלק מחגיגות חג המולד. קיימת אף מנהג של "**עץ החגים**", המיועד להכיל סממנים ממגוון חגים ותרבויות.

#### השימוש באסיה
ביפן, לדוגמה, ישנו מנהג של קישוט עץ בראש השנה האזרחית, אך זהו יותר השפעה מערבית מאשר מנהג מקומי. בהודו, חג הדיוואלי כולל גם קישוטים ואורות, אך לא באותו האופן של עץ חג המולד.

#### השימוש באפריקה
באפריקה, במיוחד במדינות עם השפעה נוצרית, קיים גם מנהג של קישוט עץ בחג המולד. בכל זאת, ברוב המקרים הקישוטים יכולים להיות שונים ולכלול חומרים מקומיים כמו קשתות ופירות.

#### השימוש באמריקה הלטינית
באמריקה הלטינית, כחלק מחגיגות חג המולד (בספרדית: **Navidad**), נהוג גם לקשט עצים. כאן גם יכולים להיות קישוטים כמו דמויות של קדושה ורגלים, בנוסף לכוכבים ואורות.
* השנה הטורקית החדשה – באזורים שהיו תחת שלטון טורקי או בעלי השפעה טורקית ארוכה לאחר 1920 השימוש בשם Yılbaşı Ağacı ירד, והשתמשו בשם יולקה. 

על פי הנהוג אין הבדל בין מראהו של יולקה לחג כזה או אחר, זה קשור יותר באיזה חג העץ יוצג (אותו העץ עם אותם הקישוטים רק בחגים שונים).

## מקורות
;חוקי
* בשנת 1699 המלך פיוטר הראשון ציווה על העם לקשט יולקה לכבוד חג המולד.
* בשנת 1935 הועלה לפני המפלגה הקומוניסטית קישוט יולקה לכבוד הנובי גוד

;פגאני
* פולחן החורף 
* פולחן דיוניסוס
* פולחן Yule – כתות גרמאניות היו חוגגות את תקופת ה-Yule על ידי קישוט עצים ושריפת בולי עץ.

## סוגי קישוט
* כדורי זכוכית
* סרטים המדמים שלג
* בראש העץ מוצב סמל החג (כוכב בחג המולד)

## אנקדוטות
בשנת 2011 היה משבר דיפלומטי בין ריגה לטאלין סביב השאלה באיזו משתי הבירות הללו התחיל השימוש בעץ מקושט כחגיגה דתית.

## ראו גם

* עץ חג המולד

## קישורים חיצוניים

## הערות שוליים

קטגוריה:חגיגות השנה החדשה
ראש השנה
אחיעם שושני

[שמאל|ממוזער|250px|שושני מפסל את הפסל ''Torse de Danseuse'' ([גו (אנטומיה)|גו של רקדנית) בבזלת, 1993]]
**אחיעם שושני** (10 בפברואר 1916 – 26 במרץ 2005) היה פסל ישראלי שפיסל באבן. מ-1947 ולאורך רוב חייו התגורר בצרפת.

## קורות חיים
שושני נולד בשנת 1916 בסמוך למושבה יבנאל.

לפני מותו ציווה חלק מיצירותיו, למעלה מתשעים פסלי אבן, ברונזה ועץ, לקק"ל, על מנת שזו תקים מוזיאון לזכרו. בשנת 2003 נפתח מוזיאון אחיעם לפיסול בפארק שוני בבנימינה, ובו מוצגים פסליו. לפי בקשתו של האמן, ובהתאם למשנתו, מותר לגעת בכל הפסלים במוזיאון. זאת כיוון שהאמין שלא ניתן לחוות פסל דרך חוש הראיה, אלא רק "דרך הידיים".

שושני, על אף שחי ויצר את יצירותיו בצרפת, הגדיר עצמו כפסל ישראלי, שמקורו בישראל, והִרבה לפסל דמויות מספר התנ"ך. למרות שיש דמיון בין סגנונו של שושני לבין הסגנון שאפיין את התנועה הכנענית, מעולם לא השתייך לתנועה זו. חלק מיצירותיו מוצגות גם במוזיאון הפתוח תפן.

## לקריאה נוספת

* 
* איתי טטרו, המוזיאון סגור ולא לרגל שיפוצים", במקומון "גפן", 26 במרץ 2010 
* פסלים! נא לגעת!, סיפור הקמת מוזיאון אחיעם שושני, מקומון "גפן", 27.2.12

## קישורים חיצוניים

קטגוריה:פסלים ביישוב
קטגוריה:פסלים יהודים צרפתים
קטגוריה:פסלים צרפתים במאה ה-20
קטגוריה:פסלים צרפתים במאה ה-21
קטגוריה:ישראלים שנולדו ב-1916
קטגוריה:ישראלים שנפטרו ב-2005
רני סער

**רני (רן) סער** (נולד ב-5 ביוני 1969) הוא במאי טלוויזיה וקולנוע ישראלי.

## ביוגרפיה
בצעירותו למד בחוג לקולנוע וטלוויזיה באוניברסיטת תל אביב בו הוא הפך בהמשך להיות מרצה וכמו גם מלמד במסגרת זו בימוי טלוויזיה

סער החל את קריירת הבימוי שלו לקראת אמצע העשור הראשון של המאה ה-21 כאשר ביים את תוכניות טלוויזיה ישראליות פופולריות כמו תוכנית האירוח "יצפאן" (2004–2006) ותוכנית הנוער היומית "אקזיט" (2006). בתקופה זו הוא ביים גם את הסדרה "בלאגן ועד אילת" (2006).

סער זכה להכרה רחבה יותר לקראת סוף העשור כאשר ביים את הסדרות הישראליות המצליחות "רמזור" (2008), "חשופים" (2008–2009) ו"עספור" (2010–2011). במהלך העשור השני של המאה ה-21 סער ביים את הסדרות הפופולריות "זגורי אימפריה" (2014), "אובוי" (2016–2019) ו"פוראבר" (2018–2019). בנוסף, במהלך העשור ביים גם את סרט הקולנוע "סבנה" אשר יצא לאקרנים ב-2013 ומבוסס על אירוע חטיפת טיסה 571 של חברת סבנה ב-1972.

במהלך שנות ה-20 של המאה ה-21 ביים את סדרות הטלוויזיה "ספיידרז" (2020–2022), "שומקום" (2022) ו"דרימארס" (2023), ו"בת השוטר" (2024) וכמו גם את הסרט "ארץ האש" אשר יצא לאקרנים ב-2024.

לאורך השנים הוא ביים גם מספר וידאו קליפים, כולל וידאו קליפים לכוכבי הפופ הישראלים נועה קירל והראל סקעת.

## חיים אישיים
סער נמצא בזוגיות עם גאיה נחמני. הוא גרוש ואב לילדה.

## פילמוגרפיה

## קישורים חיצוניים

קטגוריה:במאי טלוויזיה ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1969
אדלווייס אייר

[שמאל|ממוזער|250px|[איירבוס A330|איירבוס A330-300 של החברה]]
[שמאל|ממוזער|250px|[איירבוס A340|איירבוס A340-300 של החברה]]
**אדלווייס אייר** (בגרמנית: **Edelweiss Air**) היא חברת תעופה סדירה אשר מפעילה טיסות עונתיות וחברת בת של סוויס הפועלת מנמל התעופה הבינלאומי ציריך קלוטן.

שם החברה נובע משמו של הפרח האלפיני אדלווייס, אשר מופיע גם בלוגו החברה.

החברה מפעילה טיסות ל-65 יעדים באירופה, אמריקה הצפונית, המזרח הרחוק, המזרח התיכון, האיים הקריביים ואפריקה.

## צי המטוסים
צי המטוסים של החברה נכון לספטמבר 2020:

## פעילות החברה בישראל
החל מ-28 באוקטובר 2018 ועד מרץ 2019 הפעילה החברה קו שבועי בין נמל התעופה ציריך קלוטן לנמל התעופה עובדה באיירבוס A320.

## קישורים חיצוניים

* 

## הערות שוליים

קטגוריה:חברות תעופה שווייצריות
אקין

**אקין** (בקזחית: **ақын**, בקירגיזית ורוסית: **акын**) הוא "בארד" עממי, משורר וזמר-יוצר מאלתר בתרבות עמי קזחסטן וקירגיזסטן. האקינים נבדלים מהזמרים הקרויים "ז'יראו" שהם משוררים אפיים, מספרי סיפורים ומבצעי שירים. האקינים מאלתרים בצורת רצ'יטטיב מלודי, תכופות בקול גרוני, כשהם מלווים את שירתם בדומברה - אצל הקזחים, או בקומוז (בקזחית:קיל-קוביז) אצל הקירגיזים.
[250px|ממוזער|שמאל|מאנאסצ'י, אקין קירגיזי המדקלם את האפוס של מאנאס. צילום ב[קארקול ב-2002]]
הרפרטואר שלהם כולל שירים הקרויים "טרמה" או "טולגאו", וגם כן שירים אפיים.

אצל אוכלוסיות אנלפבתיות ברובן שאורח חייהם נוודי, בתקופות שלפני המשטר הסובייטי, מילאו האקינים תפקיד חשוב בביטוי המחשבות והרגשות, חשיפת העוולות והילול הגיבורים.

בימינו האקינים ידועים בביצוע שירי אייטיס או אייטיש - דואו תחרותי בין שני זמרים.

אצל עמים טורקים ומונגולים קיימים שמות נרדפים למילה "אקין", כמו "בחשי", "אשיק", "שמאן" או "קאם". אצל בשקירים זמרים-יוצרים דומים נקראים "סֶסֶנים". השם "חאפז" ניתן למי שיודע לדקלם את הקוראן בעל פה.

בשנת 2014 הכיר ארגון אונסק"ו באמנות הנגינה בדומברה בקזחסטן כמורשת תרבותית בלתי מוחשית.

260px|ממוזער|שמאל|דומברה קזחית

## אקינים ידועים
### קזחים
*ז'איאו מוסא בייז'אנוב (1929-1835),
*מהמבט אוטמיסוב (1846-1804),
*שרניאז ז'ארילגאסוב (1881-1917),
*סויונבאי אורנולי (1898-1815),
*בירז'אן-סאל קוז'אגולוב (1897-1834),
*קוראמסאולי אקאן-סרי (1913-1843),
*ז'מבול ז'באיולי, ידוע גם כ-ג'מבול ג'באייב (1945-1846),
*גזיז פמייזוללה (מת ב-1930),
*קנן אזרבאייב (1976-1884).

### קירגיזים
*ז'איסאן
*טוקטוגולרצ'י (מאה ה-13-14)
*טוגולוק מולדו (1942-1860)
*טוקטוגול סטילגאנוב קוירוצ'ו (קודאיברגן אומורזאק אואולו) (1866-1941)
*קאליק אקייב (1953-1883)
*בארפי אליקולוב ("ז'ניז'וק" -"חסר השרוולים") (1949-1884)

## לקריאה נוספת
Nurmakhan, Zhanash: Kazaktyn 5000 akyn-zhyrauy. Almaty 2008.  

## קישורים חיצוניים
* הקלטות של האפוס "אלפאמיש" בביצוע אקינים קזחים בארכיון לשירה אפית עממית טורקית ע"ש אויסל-ווקר של האוניברסיטה הטכנית טקסס 
* על הזהות המרכז-אסיאטית בימי השלטון הרוסי
* .2002 Etienne Bours - *Dictionnaire thématique des Musiques du monde*, Fazard,Paris

קטגוריה:קצרמר קזחסטן
קטגוריה:קזחסטן: תרבות
Sudo

**sudo** היא פקודה במערכות הפעלה דמויות יוניקס, המאפשרת להריץ תוכניות תחת משתמש אחר, בדרך כלל מנהל. השם הוא שילוב של המילים su (פקודת הרשאות ביוניקס, ר"ת SUPER USER) ו-do אשר פירושה באנגלית "ביצוע". 

הפעלת הפקודה תדרוש אימות סיסמה מהמשתמש, ולאחר מכן תופעל התוכנית הרצויה בהרשאה המתאימה. כך לדוגמה הקלדת הפקודה "sudo nautilus" במסוף תוביל לפתיחת הנאוטילוס (תוכנת ניהול קבצים) בהרשאות שונות מרמת המשתמש הרגיל. בניגוד לפקודה הדומה *[[su]]*, המשתמש חייב, כברירת מחדל, לספק את סיסמתו האישית על מנת לבצע אימות, להבדיל מהסיסמה של משתמש היעד. לאחר שימוש ב-sudo, למשתמש ניתנת תקופת חסד קצרה (בדרך כלל 5 דקות) במסגרתה הוא יכול להריץ פקודות sudo נוספות מבלי לספק סיסמה.

## קישורים חיצוניים

* 

## הערות שוליים

קטגוריה:פקודות יוניקס
Evolution

**Evolution** היא תוכנת דואר אלקטרוני וניהול מידע אישי של GNOME. התוכנה כוללת דואר אלקטרוני, לוח שנה, פנקס כתובות וממשק לרשימת משימות. התוכנה פותחה במקור על ידי חברת Ximian שסימלה הוא קוף, ומכאן השם. בשנת 2003 נקנתה החברה על ידי חברת נובל וזו המשיכה להיות המפתחת העיקרית. היא הפכה להיות תוכנת הדואר הרשמית של סביבת העבודה גנום בגרסה 2.8 בספטמבר 2004. התוכנה עצמה פותחה עם רישיון חופשי (GPL), אולם התוסף Ximian Connector, שאפשר חיבור לשרתי Microsoft Exchange היה תוכנה קניינית. רק בעקבות קנייתה של Ximian (ושל הפצת הלינוקס סוזה) על ידי נובל שוחרר גם התוסף ברישיון GPL.

ממשק המשתמש של Evolution דומה לזה של מיקרוסופט אאוטלוק. תכונותיו כוללות אינדקסציה של הדואר הנכנס, מסנני דואר זבל חזקים (לזמנם) הכתובים בשפת Scheme, ותמיכה ב-icalander (פורמט קובץ המאפשר שליחת בקשות פגישה ומשימות למשתמשים אחרים על גבי הרשת).

## קישורים חיצוניים

* 

## הערות שוליים

קטגוריה:תוכנה חופשית
קטגוריה:GNOME
קטגוריה:תוכנות שהושקו ב-2000
הוצאת קסת

**הוצאת קסת** הוקמה בירושלים בשנת 1986 על ידי גרשון בן עמי ופעלה במשך 15 שנים. לאורך השנים הוציאה לאור קסת מגוון ספרים בשורה של תחומים ובהם לימודי שפות, תאולוגיה, מוזיקה וספרי ילדים. כמו כן עסקה קסת בהפקה והוצאה לאור של ספרי לימוד ועיון עבור מוסדות שונים ובהם האקדמיה הישראלית למדעים, מכון ויצמן, מכון רטיסבון, משרד החינוך, המרכז לתוכניות לימודים והחברה לכתבי קודש.

בין השאר הוציאה קסת לאור ספרי לימוד ומילונים לשפה העברית ולשפה הערבית פלסטינית שחיבר יוחנן אליחי, ספרי ילדים שתורגמו על ידי חוקר ספרות הילדים מנחם רגב, מילון עברי-ערבי-אנגלי למונחים כלכליים פרי עטו של יריב לוין, תרגום אינטרלינארי של ספר בראשית לשפה הפינית, ועיתון שבועי לימודי בערבית לתלמידי השפה הערבית הספרותית בבתי הספר התיכוניים בעריכת יצחק שניבוים. בתקופת שיא פעילותה העסיקה ההוצאה כעשרים עובדים. 

בשנת 2001 הפסיקה קסת את פעילותה. בשנת 2009 נרכשה קסת על ידי מינרוה בית הוצאה לאור והתמזגה לתוכו.

קסת
קטגוריה:ישראל: חברות שהוקמו ב-1986
מינרוה בית הוצאה לאור

**הוצאת מינרוה** היא הוצאת ספרים בירושלים.

ההוצאה הוקמה בשנת 2003 בירושלים על ידי אסף גולני והיא עוסקת בפיתוח והוצאה לאור של ספרים, מילונים, שיחונים ועזרי לימוד בתחום שפות המזרח התיכון (ערבית, פרסית, עברית, ארמית), וכן בתחום התרבות הערבית העממית. חלק מכותרי ההוצאה יוצאים לאור בשיתוף המרכז היהודי ערבי בגבעת חביבה.

הוצאת מינרוה מבססת את ספרי הלימוד שהיא מפתחת על הקלטות שנאספו בעבודת שטח והיא מחזיקה ארכיון אודיו המכיל אלפי שעות הקלטה. בארכיון שמורות גם הקלטות מאוספיהם של יוחנן אליחי, יורם מירון וצבי אטקין, מורים וחוקרי השפה הערבית המדוברת.

בשנת 2009 רכשה מינרוה את הוצאת קסת שהתמזגה לתוכה.

## קישורים חיצוניים
* 
* 
* ביקורת על אחד מספרי ההוצאה ברבעון אוניברסיטת בן-גוריון בנגב לענייני המזרח התיכון

קטגוריה:הוצאות ספרים בישראל
קטגוריה:ישראל: חברות שהוקמו ב-2003
האגם השחור (פריבור)

**האגם השחור** (גרמנית: **Schwarzsee**) הוא אגם בקנטון פריבור בשווייץ בעל שטח של 0.47 ק"מ רבוע. האגם ממוקם בגובה של 1,046 מטר מעל פני הים, כ-25 ק"מ דרומית-מזרחית לעיר פריבור, באזור האלפים הנמוכים (pre-alpes), בחלקו דובר הגרמנית של קנטון פריבור. סביב האגם מספר פסגות גבוהות, הגבוהה ביניהן היא הר קייזראג שגובהה 2,185 מטרים מעל פני הים. בחודשי החורף פועל על יד האגם אתר סקי קטן הנושא את שמו של האגם, וכולל 25 קילומטרים של מסלולי גלישה. גורם זה, והפסטורליות של האזור כולו מובילים לנוכחות גבוהה של תיירים ומטיילים באגם ובסביבותיו, כולל מלונות, כפרי נופש, מסעדות ומתקנים תיירותיים נוספים. הכפר החשוב הקרוב הוא הכפר פלפיין, בו מתגוררים כ-2,000 תושבים.

## קישורים חיצוניים

שחור
קטגוריה:פריבור (קנטון)
אולטראבוק

שמאל|ממוזער|300px|אולטראבוק מדגם Asus x21
**אולטראבוק** (מאנגלית: **Ultrabook**) הוא תקן של חברת אינטל למחשב נייד בעל ביצועים גבוהים וממדים פיזיים קטנים: עובי דק, צלע קדמית דקה ביחס לאחורית, חיי סוללה ארוכים ומשקל מועט ביחס למחשבים ניידים אחרים. המפרט המינימלי ההכרחי של האולטראבוק הוגדר במקור ובצורה רשמית על ידי אינטל, והשם "אולטראבוק" הוא סימן מסחרי בבעלותה. אף על פי כן, השם "אולטראבוק" הפך לשם גנרי למחשבים ניידים מסוג זה. האולטראבוק מתיימר להוות מתחרה למחשבי המקבוק אייר של אפל שיצאו קודם להכרזה על הקטגוריה.

יחד עם פרסום המפרט, אינטל נתנה ליצרני המחשבים הניידים מספר עיצובים מושכי עין לאולטראבוקים כדי לעודד אותם לתכנון וייצור המחשבים הנכנסים לקטגוריה.

חסרונם של מחשבים אלו, שבגלל העובי הדק, לא ניתן להחליף או להגדיל בהם זיכרון, סוללה או התקן אחסון כפי שאפשר היה במחשבים הניידים הישנים שנקראו "לאפטופ".

## המפרט הבסיסי על פי אינטל
עם יציאתם של הדגמים החדשים של מעבדי אינטל למחשבים ניידים: Sandy Bridge, Ivy Bridge ו-Haswell, צפויים שלושה מופעים של מפרט האולטראבוק שאינטל קבעה.

#### דור ראשון (2011)
* דק – עוביו פחות מעשרים מילימטרים.
* קל – משקלו קטן מ-1.4 קילוגרמים.
* חיי סוללה ארוכים – חמש עד שמונה שעות פעילות.
* אתחול מהיר באורך של כחמש שניות.
* מחיר לצרכן כאלף דולר.
* אינו מצויד בכונן אופטי.
* אמצעי אחסון מבוססי פלאש.
* מתח עבודה נמוך במיוחד של המעבד במעבדים מסדרת Sandy Bridge של אינטל.
**(Core i5-2467M (1.6 GHz
**(Core i5-2557M (1.7 GHz
**(Core i7-2637M (1.7 GHz
**(Core i7-2677M (1.8 GHz
*משתמש במעבד גרפי של אינטל מדגם HD 3000.

#### דור שני (2012)
*משתמש במעבד עם מתח נמוך במיוחד למכשירים ניידים תוצרת אינטל מסדרת Ivy Bridge.
**צפויים להיות שיפור בביצועים הגרפיים בכ-30% יותר ושיפורים בביצועי המעבד בכ-20%.
*USB 3.0
*PCI 3.0 אקספרס

#### דור שלישי (2013)
*משתמש במעבד עם מתח נמוך במיוחד למחשבים ניידים תוצרת אינטל מסדרת Haswell.
**מערכת חדשה ומתקדמת לחסכון בחשמל – מעבדים צפויים לצרוך כמחצית מצריכת החשמל.
**משתמש במעבדים בעלי 15W TDP – חבילת שבבים מרובים כמו דגמי סדרת Westmere.
**גודל ממוצע של 13.3" ו-14"
**5 שעות סוללה ומעלה
#### דור 3.1 (2014)
מעבדי BroadWell סדרת U בעלי 15W TDP וכונן SSD שמחליף את הכונן הקשיח המכני HDD
##### דור 3.2 (2015)

מעבדי Skylake סדרת U בעלי 15W TDP וליבה גרפית מתקדמת מדגמי HD520 HD530 ו IRIS 540

דוגמאות: i7 6500u, i5 6200u בדור זה נעלמה סדרת M של מעבדי אינטל בעלי TDP 35W והוחלפה לחלוטין על ידי סדרה U בעלי TDP של 15W, שנחשבים בעלי מתח נמוך ביותר (ביצועים מקבילים ל-i3 שולחני בדגם הבכיר i7 6500u)

## ראו גם
* ערכת שבבים

## קישורים חיצוניים

* 

קטגוריה:תקנים בתחום המחשוב
קטגוריה:מחשבים ניידים
סלט אוליבייה

שמאל|ממוזער|250px|סלט אוליבייה
שמאל|ממוזער|250px|סלט אוליבייה במסעדה
**סלט אוליבייה** (ברוסית: **Салат Оливье**) הוא סלט תפוחי אדמה קר מהמטבח הרוסי. הסלט נקרא על שמו של הטבח לוסיאן אוליבייה. לוסיאן היה הבעלים והשף של מסעדת הרמיטז', אחת המסעדות המפורסמות ביותר במוסקבה בשעתה, ולו מיוחסת המצאת המנה.

לוסיאן הציג מנה זו לראשונה במהלך המאה ה-19 (1861-1860) כאשר הגרסה המקורית הכילה מלפפונים טריים, דגים, וחלקי סרטנים. הגרסאות הסובייטיות מכילות מיונז, תפוחי אדמה, אפונה, ביצים, גזר מבושל, מלפפונים חמוצים, עוף או נקניקיות מבושלות וחתוכות. הכל נחתך לקוביות ומעורבב היטב ומושאר במקרר למספר שעות בכלי סגור. המתכון המוקדם ביותר לסלט זה פורסם במגזין Наша пища (בתרגום לעברית: המזון שלנו) בשנת 1897.

הגרסה הרומנית היא סלט דה בף והספרדית, שפופולרית במיוחד במסעדות הטאפאס של מדריד ואנדלוסיה קרויה אנסלאדייה רוסה וכוללת טונה בשמן, שמפורקת ומשמשת כחלק מרוטב הסלט.

## סלט מיונז
**סלט מיונז** או **סלט רוסי** הוא סלט ישראלי שמקורו במטבח האשכנזי, והוא גרסה של סלט המוכר בעולם כסלט רוסי מסורתי, **אוליבייה**. מרכיביו הבסיסיים הם תפוחי אדמה, גזר ואפונה מבושלים, חתוכים לקוביות, שלאחר שהתקררו מעורבים עם מיונז. יש המוסיפים גם ביצה קשה קצוצה. אצל יהודי רומניה מוסיפים לו בשר עוף מבושל קצוץ ומלפפון חמוץ קצוץ, מחליקים את פני הסלט, מורחים שכבת מיונז עליונה ומקשטים מעליה בפלחי ביצה קשה ובגמבה. הסלט מוגש קר.

גרסה פשוטה שלו - **סלט תפוחי אדמה** - מכילה רק תפוחי אדמה, בצל יבש או ירוק (או שניהם) ומיונז.

לסלט רוסי המוגש במדינות אחרות מוסיפים לעיתים בשרים קרים נוספים, כגון לשון כבושה, שינקן, נקניקים שונים, לובסטר. מעטרים אותו לעיתים בצלפים ופילטים של אנשובי.

## עובדות נוספות
בשנת 2009 החלו בעיתונות הרוסית להתייחס ל"מדד אוליבייה" שמכיל מרכיבי מזון בסיסי לתקופה הזאת, המהווה מדד בלתי פורמלי לשווי כוח הקנייה של מטבעות, וגם מדד להערכת שערי חליפין ועלויות סחורה במדינה, בדומה למדד ביג מק.

## ראו גם

* סלט תפוחי אדמה

## קישורים חיצוניים

## הערות שוליים

שמאל|ממוזער|200px|סלט רוסי

קטגוריה:ערכים שבהם תבנית בריטניקה אינה מתאימה
קטגוריה:המטבח הרוסי
קטגוריה:המטבח הסובייטי
אוליביה
קטגוריה:מתאבנים
קטגוריה:מאכלי תפוח אדמה
קטגוריה:מאכלי ביצים
קטגוריה:מאכלים הקרויים על שם אישים
קופימיזם

**קופּימיזם** היא דת אשר מאמיניה דוגלים בשיתוף קבצים כדרך חיים. הדת מוכרת באופן רשמי על ידי ממשלת שוודיה מאז 2012.

מייסד הדת, איזק גרסון, סטודנט שוודי לפילוסופיה, הקים את הדת כחלק ממלחמתו במחוקק השוודי שאוסר על שיתוף קבצים בעלי תוכן המוגן בזכויות יוצרים. איזק הגיש שלוש בקשות להכרה בדת החל מ-2010, אך רק ב-2012 התקבלה הבקשה. בעקבות כך, הכנסייה שהקים הוכרה על ידי ממשלת שוודיה כארגון דתי, והדת הפכה לדת רשמית במדינה.

לפי הקופימיזם, מידע הוא קדוש והעתקתו היא דרך פולחן. מאחר שהמידע בעל ערך גם בפני עצמו וגם מפאת תוכנו, יש חשיבות עליונה להפיצו בכמה שיותר עותקים. נכון לתחילת 2011, מנו חבריה בין 1,000 ל-3,000 איש.

## קישורים חיצוניים

* 
* אתר הכנסייה הקופּיסטית
* 

## הערות שוליים

קטגוריה:דתות פרודיות
קטגוריה:שיתוף קבצים
קטגוריה:דתות חדשות
ברכות השבח

**ברכות השבח** הן ברכות שתקנו חז"ל לאדם לברך את ה' על תופעות ואירועים שונים, כי "כל מה שברא לא בראו אלא לכבודו, לצורך האדם ותועלתו". בין הברכות הללו מציינת ההלכה היהודית את **ברכות השבח** או **ברכות ההודאה,** שהן ברכות שיש לברך לאחר אירועים משמחים או מעציבים. הנחת היסוד לתקנה זו היא, שאלוהים משגיח ומנחה את חיי האדם על כל פרטיהם. יתר על כך, ה' צריך להיות נוכח ומצוי בחייו של אדם מישראל, ועל ידי כלל הברכות האדם מנכיח אותו בתודעתו. מטרת התקנה היא, כדברי רמב"ם: "לזכור את הבורא תמיד וליראה ממנו".

## סוגי הברכות
שלשה הם סוגי ברכות השבח (או ההודאה):
# ברכת "הגומל" – היא ברכת שבח שחייב לברך מי שהיה בחשש סכנה, וניצל ממנה. הברכה היא: "ברוך אתה ה' אלוהינו מלך העולם הגומל לחייבים טובות שגמלני כל טוב". ופירושה: "אפילו לאותם שהם חייבים, דהיינו שהם רשעים... -עם כל זה, גומל להם טובות. וגם אני כאחד מהם -שאף על פי שאיני הגון, גמלני כל טוב". הברכה נסמכת על הפסוק החוזר במזמור תהילים: "יודו לה' חסדו ונפלאותיו לבני אדם".  
# ברכת "הטוב והמטיב" – היא ברכה אותה מברכים על אירוע משמח שיש לאדם שותפים בטובה זו. הברכה היא: "ברוך אתה ה' אלוהינו מלך העולם הטוב והמטיב". ופירושה: ברוך ה' שעשה לי את הטוב והטיב בכך גם לאחרים.         כאשר הטובה היא לאדם הפרטי, ואין לו שותפים, מברכים ברכת שהחיינו, בנוסח: "ברוך אתה... שהחיינו וקיימנו והגיענו לזמן הזה", במקום ברכת "הטוב והמטיב". 
# ברכת "דיין האמת" – היא ברכה הנאמרת על שמיעת בשורה רעה. הברכה היא: "ברוך אתה ה' אלוהנו מלך העולם דיין האמת". ופירושה: מבורך הוא ה' שכל המאורעות, גם הקשים, הם על פי הדין והצדק האלוהי.

### איכות הברכות
א. אמרו חכמים על הברכות השונות הללו: "חייב אדם לברך על הרעה כשם שהוא מברך על הטובה, שנאמר (דברים ו, ה): 'ואהבת את ה' אלהיך בכל לבבך ובכל נפשך ובכל מאדך' ". וכך פירש רמב"ם: "וחייב אדם לברך על הרעה בטוב נפש, כדרך שמברך על הטובה בשמחה..., ובכלל אהבה היתירה שנצטוינו בה שאפילו בעת שייצר לו יודה וישבח בשמחה". והטעם לכך הוא, "לפי שהרבה דברים נחשבין לרע בתחילתם -וסופם מביאים טובה גדולה, והרבה דברים נחשבים בראשיתם טוב -ויהיה בסופם רע מאד. ולכן אין ראוי לנבון להצטער בבוא צרה גדולה וגזירה הרת סכנה, לפי שאינו יודע התכלית. וגם אל יתפתה וישמח שמחה רבה כשתגיעהו טובה לפי מחשבתו, לפי שאינו יודע התכלית" 

ב. עוד הורו חז"ל בברכות השבח: "מברך על הרעה מעין הטובה, ועל הטובה מעין הרעה". פירוש ההוראה הוא, שאדם מברך על פי מה שאירע לו בהווה. כלומר, אם באה לו טובה, אף שבעתיד עלולה להפוך לרעתו -מברך "הטוב והמטיב", ולהפך: אם באה לו רעה, אף שבעתיד עשויה להיהפך לטובתו -מברך "דיין האמת". הטעם הוא "לפי שאותו הסוף אפשרי, ודיו לאפשרי היותו אפשר". כלומר, ייתכן שהעתיד יתרחש כצפוי, אך ייתכן גם שלא יבוא..

## ביאורים

## הערות שוליים

קטגוריה:ברכות
קטגוריה:ברכות השבח
יוני גרשטין

**יוני (יונתן) גרשטין** (נולד ב-23 בפברואר 1944) הוא צייר, מאייר וקריקטוריסט חרדי-ישראלי מהזרם הליטאי.

## ביוגרפיה
נולד בירושלים והתבלט בכישרונו האמנותי כבר בילדותו, יחד עם אחיו התאום דוד גרשטיין. לאחר שירותו הצבאי למד ציור בבית הספר הלאומי הגבוה לאמנויות היפות בפריז בשנים 1965–1967.

בגיל 38 חזר בתשובה ולמד בישיבת נתיבות עולם. בתחילה זנח את תחום הציור, אך בעצת הרב שך המשיך לעסוק במקביל ללימודיו גם באיור ובציור. גרשטין נחשב לחלוץ המאיירים החרדים, וסגנונו השפיע במידה רבה על מאיירים חרדים שבאו אחריו.

את דרכו בציבור החרדי החל בעיתון יתד נאמן, שבו הוא מפרסם עד היום קריקטורה שבועית קבועה תחת הכותרת "פני הדור". קריקטורות אלו קובצו וראו אור בשני כרכים בשם זהה - פני הדור. לצד זאת עסק באיור ספרי ילדים ופרסומים נוספים. בשנות ה־80 נחשב גרשטין לאמן החרדי היחיד שפעל באופן קבוע בתחום האיור. גם עלון פרשת השבוע "מטעמים לשולחן שבת" מפרסם ציור מפרי עטו מדי שבוע.

גרשטין הוציא לאור ספרי קודש רבים המלווים באיורים שמטרתם להמחיש ולהנגיש את הבנת המשניות והסוגיות, ובהם הסדרות "פני המשנה" - על המשניות, "פני ישראל" - על פרקים מהתלמוד בבלי, וספר "ל"ט מלאכות של שבת" - על ל"ט אבות מלאכה.

גרשטין נשוי, אב לשמונה ומתגורר בשכונת רמת אלחנן בבני ברק.

## קישורים חיצוניים

* 
* מבחר קריקטורות שפורסמו ביתד נאמן
* סיפורו של יוני גרשטיין - 
* 
* "סגרתי את הסטודיו לציור, ושקעתי כל כולי בלימוד התורה": יוני גרשטיין משרטט את קורות חייו, מרים סלומון | י"ב תשרי התשפ"א, הידברות

## הערות שוליים

קטגוריה:אמנים ישראלים שחזרו בתשובה
קטגוריה:בוגרי ישיבת נתיבות עולם
קטגוריה:חרדים ישראלים
קטגוריה:מאיירים ישראלים
קטגוריה:סגל יתד נאמן
קטגוריה:ציירים ומאיירים חרדים ישראלים
קטגוריה:קריקטוריסטים ישראלים
קטגוריה:תאומים ישראלים
קטגוריה:מאיירי הגדה של פסח
קטגוריה:קריקטוריסטים יהודים
קטגוריה:ירושלים: אישים
קטגוריה:ישראלים שנולדו ב-1944